title: KOMISJONI DELEGEERITUD DIREKTIIV (EL) / , millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist muudes üld- ja eriotstarbelistes luminofoorlampides

text:
               SELETUSKIRI

               1.DELEGEERITUD ÕIGUSAKTI TAUST

               Käesoleva komisjoni delegeeritud direktiiviga muudetakse tehnika ja teaduse arenguga kohandamise eesmärgil Euroopa Parlamendi ja nõukogu direktiivi 2011/65/EL (teatavate ohtlike ainete kasutamise piiramise kohta elektri- ja elektroonikaseadmetes) (uuesti sõnastatud)
                  1
                (edaspidi „RoHS direktiiv“) III lisa. Muudatus käsitleb erandit konkreetsete kasutusviiside puhul, kus kasutatakse elavhõbedat muudes üld- ja eriotstarbelistes luminofoorlampides.

               RoHS direktiivi artikliga 4 piiratakse teatavate ohtlike ainete kasutamist elektri- ja elektroonikaseadmetes. Praegu on RoHS direktiivi II lisas loetletud kümme piiratud kasutusega ainet: plii, elavhõbe, kaadmium, kuuevalentne kroom, polübromobifenüülid (PBB), polübromodifenüüleetrid (PBDE), bis(2‑etüülheksüül)ftalaat (DEHP), butüülbensüülftalaat (BBP), dibutüülftalaat (DBP) ja diisobutüülftalaat (DIBP). III ja IV lisas on loetletud elektri- ja elektroonikaseadmete materjalide ja komponentide konkreetsed kasutusviisid, mille puhul on tehtud erand artikli 4 lõikes 1 sätestatud piirangust.

               Direktiivi artikliga 5 on ette nähtud III ja IV lisa kohandamine teaduse ja tehnika arenguga, mis võib hõlmata erandite tegemist, uuendamist ja tühistamist. Vastavalt artikli 5 lõike 1 punktile a lisatakse III ja IV lisasse erandeid üksnes juhul, kui see ei nõrgenda määruse (EÜ) nr 1907/2006
                  2
                (kemikaalimäärus REACH) kohaselt ette nähtud keskkonna- ja tervisekaitset ja kui on täidetud vähemalt üks järgmistest tingimustest: i) kõrvaldamine või aine asendamine konstruktsioonimuutuste või materjalide ja komponentidega, mis ei nõua II lisas loetletud materjalide või ainete kasutamist, on teaduslikult või tehniliselt võimatu; ii) asendusainete usaldusväärsus ei ole tagatud; iii) aine asendamise negatiivne kogumõju keskkonnale, tervisele ja tarbijaohutusele on tõenäoliselt suurem kui sellest tulenev keskkonna-, tervise-, või tarbijaohutusealane kasu kokku.

               Erandeid ja nende kehtivusaega käsitlevate otsuste puhul tuleb arvesse võtta ka asendusainete kättesaadavust ja asendamise sotsiaal majanduslikku mõju. Otsustes võimalike erandite kestuse kohta tuleb võtta arvesse võimalikku mõju innovatsioonile. Vajaduse korral kaalutakse erandi üldmõju olelusringile.

               Artikli 5 lõike 1 punktis a on ka sätestatud, et konkreetseteks kasutusviisideks ette nähtud elektri- ja elektroonikaseadmete materjalide ja komponentide lisamiseks III ja IV lisas esitatud loeteludesse peab komisjon võtma vastu eraldi delegeeritud õigusaktid. Artikli 5 lõikes 3 ja V lisas kirjeldatakse erandiga seotud taotluste esitamise korda.

               2.ÕIGUSAKTI VASTUVÕTMISELE EELNENUD KONSULTATSIOONID

               Komisjon sai ettevõtjatelt RoHS direktiivi artikli 5 lõike 3 ja V lisa kohaseid taotlusi
                  3
                erandite tegemiseks või uuendamiseks.

               III lisa kehtiva erandiga 2(b)(4) on lubatud kasutada elavhõbedat muudes üld- ja eriotstarbelistes luminofoorlampides (nt induktsioonlambid).

               Komisjon sai ühe taotluse kõnealuse erandi uuendamiseks 15. jaanuaril 2015. Taotleja väitis, et kuna erandi 2(b)(4) alla kuuluvate lampide puhul on olulised paljud eri parameetrid, nt nende kuju, pikkus või spekter, ei ole selliseid lampe lihtne asendada valgusdioodidest (LED) alternatiividega
                  4
               . Nimetatud taotlust uuendati 2020. aasta jaanuaris, esitades üldjoontes samad argumendid. Vastavalt RoHS direktiivile (artikli 5 lõike 5 teine lõik) jääb erand kehtima seni, kuni komisjon on teinud uuendamistaotluse kohta otsuse.

               Selleks et hinnata kõnealuse erandi uuendamise taotlust, algatas komisjon 2015. aasta juunis uuringu,
                  5
                mis lõppes 2016. aastal ja mille eesmärk oli teha nõutav tehniline ja teaduslik hindamine, mis hõlmas ka kaheksanädalast veebipõhist konsulteerimist sidusrühmadega
                  6
               . Lisaks sellele uuringule, milles hinnati ulatuslikke tehnilisi ja teaduslikke andmeid ning saadud vastuseid, nagu on dokumenteeritud uuringuaruandes, tegi komisjon kaks täiendavat uuringut/ajakohastamist, millesse kaasati sidusrühmi. 2019. aastal
                  7
                avaldatud uuringus keskenduti sotsiaal-majanduslikule hindamisele ja asendusainete kättesaadavusele, 2020. aastal
                  8
                ajakohastati seda värskeimate andmete ja modelleerimistulemuste põhjal. Uuringu ja sotsiaal-majandusliku hinnangu ajakohastuste lõpparuanne avaldati
                  9
               ; sidusrühmi teavitati.

               Komisjon konsulteeris RoHS direktiivi kohaste delegeeritud õigusaktidega tegeleva liikmesriikide eksperdirühmaga 1. septembril 2016, 29. oktoobril 2018 ja 21. oktoobril 2019 toimunud ekspertide koosolekul, et koguda liikmesriikide seisukohti hindamiste järelduste põhjal kavandatud tegevuse kohta. Komisjon tegi kõik artikli 5 lõigete 3–7 kohased aine kasutamispiirangust erandite tegemisega seotud menetlustoimingud
                  10
               . Kõikidest toimingutest on teavitatud nõukogu ja Euroopa Parlamenti.

               Toetavas uuringus rõhutati, et

               ·asjaomane erand hõlmab suurt hulka erineva funktsiooniga lampe;

               ·andmed selle erandiga hõlmatud konkreetsete lambitüüpide kohta on praegu ebapiisavad ning puudub teave elavhõbeda asendamise kohta nendes arvukates rakendustes. Praeguse erandi kehtivusaega tuleks pikendada kolme aasta võrra, et võimaldada tööstusharul valmistada ette üksikasjalikum teave, mis õigustaks erandi tegemist teatavat tüüpi lampide puhul, mida arvatakse kuuluvat mõiste alla „muud üld- ja eriotstarbelised lambid“;

               ·on olemas piisavalt teavet selle kohta, et elavhõbeda asendamine kahe kõnealuse erandiga hõlmatud konkreetse kasutusviisi puhul, nimelt i) nähtamatus spektriosas valgust kiirgavad lambid ja ii) avariilambid, ei ole tehniliselt võimalik, mistõttu soovitati uuringus uuendada nende kasutusviiside suhtes kohaldatavat erandit maksimaalselt viieks aastaks.

               Kokkuvõttes täpsustati teaduslike ja tehniliste hindamiste, sealhulgas sidusrühmadega peetud konsultatsioonide raames, et kuna usaldusväärsed asendusained ei ole veel kättesaadavad, on erandi 2(b)(4) puhul erandi tegemise kriteeriumid jätkuvalt täidetud. Hindamistulemused näitasid ka seda, et kooskõlas direktiivi 2011/65/EL artikliga 5 ei nõrgendaks see konkreetne uuendatud erand kemikaalimäärusega REACH ette nähtud keskkonna- ja tervisekaitset.

               Kooskõlas parema õigusloome suunistega avaldati delegeeritud direktiivi eelnõu parema õigusloome portaalis, kus selle kohta sai neli nädalat anda tagasisidet. Eelnõud käsitlenud konsultatsiooni käigus saadi kolm arvamust. Tõstatatud küsimusi arutati ja eelnõu muutmist ei peetud vajalikuks.

               3.DELEGEERITUD ÕIGUSAKTI ÕIGUSLIK KÜLG

               Delegeeritud direktiiviga uuendatakse direktiivi 2011/65/EL III lisas esitatud erandit 2(b)(4) elavhõbeda kasutamiseks muudes üld- ja eriotstarbelistes luminofoorlampides, kehtestades uued kehtivusajad, sealhulgas kõnealuse erandiga hõlmatud teatavate konkreetsete kasutusviiside puhul.

               Komisjoni hinnangus, mis põhines toetavatel uuringutel ja konsultatsioonidel, jõuti järeldusele, et erandi taotlus vastab vähemalt ühele RoHS direktiivi artikli 5 lõike 1 punktis a sätestatud asjakohasele kriteeriumile, mis õigustab erandi pikendamist: käesoleva erandiga hõlmatud lambikategooriates ei saa elavhõbedat usaldusväärsel moel asendada.

               Kokkuvõttes on erandi tegemise tingimused täidetud ja erandit 2(b)(4) tuleb uuendada. Hindamisel jõuti ka järeldusele, et erandi kohaldamisala tuleks kitsendada nii, et see hõlmaks täpsemalt määratletud kasutusviise, ning selleks, et lühendada praeguse ulatusliku erandi kestust selliselt, et see oleks I) kolm aastat muude üld- ja eriotstarbeliste lampide puhul ning viis aastat II) nähtamatus spektriosas valgust kiirgavate lampide ja III) avariilampide puhul.

               Erandi kehtivusajad määratakse kindlaks kooskõlas artikli 5 lõike 2 esimese lõiguga. Erandi kehtivusaegadel ei ole eeldatavasti negatiivset mõju innovatsioonile.

               Õigusakt on delegeeritud direktiiv, nagu on ette nähtud asjaomased volitused andva direktiiviga 2011/65/EL, eelkõige vastavalt selle artikli 5 lõikes 1 ja artiklis 20 esitatud volitustele.

               Delegeeritud direktiivi eesmärk on aidata kaasa inimeste tervise ja keskkonna kaitsele ning ühtlustada elektri- ja elektroonikaseadmete siseturu toimimisega seotud sätteid; sel otstarbel lubatakse kasutada muidu keelatud aineid konkreetsel viisil kooskõlas RoHS direktiivi sätete ja tingimustega ning vastavalt korrale, mille alusel kohandatakse III ja IV lisa teaduse ja tehnika arenguga.

               Delegeeritud direktiiv ei mõjuta ELi eelarvet.

               KOMISJONI DELEGEERITUD DIREKTIIV (EL) …/…,

               13.12.2021,

               millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist muudes üld- ja eriotstarbelistes luminofoorlampides

               (EMPs kohaldatav tekst)

               EUROOPA KOMISJON,

               võttes arvesse Euroopa Liidu toimimise lepingut,

               võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes,
                  11
                eriti selle artikli 5 lõike 1 punkti a,

               ning arvestades järgmist:

               (1)Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisalda kõnealuse direktiivi II lisas loetletud ohtlikke aineid. Seda piirangut ei kohaldata nimetatud direktiivi III lisas loetletud erandlike kasutusviiside puhul.

               (2)Elektri- ja elektroonikaseadmete kategooriad, mille suhtes kohaldatakse direktiivi 2011/65/EL, on loetletud kõnealuse direktiivi I lisas.

               (3)Elavhõbe on piiratud kasutusega aine, mis on kantud direktiivi 2011/65/EL II lisa loetellu.

               (4)Otsusega 2010/571/EL
                  12
                tegi komisjon muu hulgas erandi elavhõbeda kasutamiseks muudes üld- ja eriotstarbelistes sirgetes luminofoorlampides (nt induktsioonlambid) (edaspidi „erand“), mis on praegu loetletud direktiivi 2011/65/EL III lisas kui erand 2(b)(4). Kõnealune erand pidi vastavalt asjaomase direktiivi artikli 5 lõike 2 teise lõigu punktile a aeguma 21. juulil 2016.

               (5)Erand hõlmab mitmekesist rühma erineva kuju, tehnoloogia, kasutusviisi ja otstarbega lampe. Elavhõbedat kasutatakse lahendustorudes, mis on vajalik elektrienergia valguseks muundamiseks.

               (6)Komisjon sai 15. jaanuaril 2015, st direktiivi 2011/65/EL artikli 5 lõikes 5 sätestatud tähtaja jooksul, taotluse erandi uuendamiseks (edaspidi „uuendamistaotlus“), mida ajakohastati 20. jaanuaril 2020 täiendava uuendamistaotlusega. Vastavalt nimetatud direktiivi artikli 5 lõikele 5 jääb erand kehtima seni, on tehtud otsus uuendamistaotluse kohta.

               (7)Uuendamistaotluse hindamisel, mille käigus võeti arvesse asendusainete kättesaadavust ja asendamise sotsiaal-majanduslikku mõju, jõuti järeldusele, et elavhõbeda asendamine või kõrvaldamine on asjaomaste kasutusviiside puhul praegu tehniliselt võimatu. See hindamine hõlmas konsulteerimist sidusrühmadega vastavalt direktiivi 2011/65/EL artikli 5 lõikele 7. Nende konsultatsioonide käigus laekunud märkused tehti spetsiaalsel veebisaidil üldsusele kättesaadavaks.

               (8)Kõnealune erand on kooskõlas Euroopa Parlamendi ja nõukogu määrusega (EÜ) nr 1907/2006
                  13
                ning selle tegemisega ei nõrgendata seega nimetatud määruse kohast keskkonna- ja tervisekaitset.

               (9)Seepärast on asjakohane erandit uuendada, võttes arvesse üldist eesmärki, et teatavate konkreetsete materjalide või komponentide suhtes kohaldatavad erandid peaksid olema ulatuselt ja kestuselt piiratud, et saaks elektri- ja elektroonikaseadmetes ohtlikud ained järk-järgult kasutuselt kõrvaldada.

               (10)Selleks et oleks võimalik õigeaegselt uuesti hinnata elavhõbedavabade alternatiivsete lampide kättesaadavust käesoleva erandiga hõlmatud väga erinevate lambitüüpide puhul, on asjakohane uuendada erandit piiratud ajavahemikuks ehk kolmeks aastaks. Teatavate konkreetsete lambikategooriate, nimelt nähtamatus spektriosas valgust kiirgavate lampide (III lisa uus kanne 2(b)(4)-II) ja avariilampide (III lisa uus kanne 2(b)(4)-III) puhul on siiski piisavalt teavet selle kohta, et asendamine ei ole lähiaastatel tehniliselt võimalik, ning kooskõlas direktiivi 2011/65/EL artikli 5 lõike 2 esimese lõiguga peaks nende lambikategooriate puhul olema viieaastane kehtivusaeg põhjendatud. Pidades silmas usaldusväärse asendusaine leidmiseks jätkuvalt tehtavate pingutuste tulemusi, ei avalda kõnealuse erandi kestus tõenäoliselt innovatsioonile ebasoodsat mõju.

               (11)Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

               Artikkel 1

               Direktiivi 2011/65/EL III lisa muudetakse vastavalt käesoleva direktiivi lisale.

               Artikkel 2

               1.Liikmesriigid võtavad käesoleva direktiivi järgimiseks vajalikud õigus- ja haldusnormid vastu ja avaldavad need hiljemalt [kuuenda kuu viimane päev pärast käesoleva direktiivi jõustumist]. Nad edastavad õigusnormide tekstid viivitamata komisjonile.

               Liikmesriigid kohaldavad kõnealuseid norme alates [kuuenda kuu viimasele päevale järgnev päev pärast käesoleva direktiivi jõustumist].

               Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetud põhiliste siseriiklike õigusnormide teksti.

               Artikkel 3

               Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

               Artikkel 4

               Käesolev direktiiv on adresseeritud liikmesriikidele.

               Brüssel, 13.12.2021

                     Komisjoni nimel

                     president
                     Ursula VON DER LEYEN

                     (1)

                        ELT L 174, 1.7.2011, lk 88.

                     (2)

                        ELT L 396, 30.12.2006, lk 1.

                     (3)

                        Loetelu on kättesaadav aadressil:
                  https://ec.europa.eu/environment/waste/rohs_eee/adaptation_en.htm
                  .

                     (4)

                  https://rohs.exemptions.oeko.info/fileadmin/user_upload/RoHS_Pack_9/Exemption_2_b__34_/
                  Lighting_Europe/2b4_LE_RoHS_Exemption__Req_Final.pdf
                   .

                     (5)

                        Uuringu lõpparuanne on kättesaadav aadressil
                  https://op.europa.eu/en/publication-detail/-/publication/a3fdcc8c-4273-11e6-af30-01aa75ed71a1
                  .

                     (6)

                        Konsulteerimisperiood: 21. august 2015 kuni 16. oktoober 2015,
                  https://rohs.exemptions.oeko.info
                  .

                     (7)

                  https://rohs.exemptions.oeko.info/fileadmin/user_upload/reports/FWCW_RoHS_Lamps_
                  SEA_20190729_Final.pdf

                     (8)

                     https://op.europa.eu/en/publication-detail/-/publication/f44f2383-dd0a-11ea-adf7-01aa75ed71a1/language-en/format-PDF/source-146144383

                  , alates lk 92.

                     (9)

                     https://ec.europa.eu/environment/waste/rohs_eee/studies_rohs1_en.htm
                     .

                     (10)

                        Nõutavate haldustoimingute loetelu on kättesaadav
                  komisjoni veebisaidil
                  . Iga delegeeritud õigusakti eelnõu menetlemise hetkeseisuga on võimalik tutvuda institutsioonidevahelises delegeeritud õigusaktide registris aadressil
                  https://webgate.ec.europa.eu/regdel/#/home
                  .

                     (11)

                        ELT L 174, 1.7.2011, lk 88.

                     (12)

                        Komisjoni 24. septembri 2010. aasta otsus 2010/571/EL, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2002/95/EÜ lisa plii, elavhõbeda, kaadmiumi, kuuevalentse kroomi, polübroomitud bifenüülide või polübroomitud difenüüleetrite kasutusviiside erandite osas (ELT L 251, 25.9.2010, lk 28).

                     (13)

                        Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet ning muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93, komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT L 396, 30.12.2006, lk 1).

    ---documentbreak---

               LISA

               Direktiivi 2011/65/EL III lisas asendatakse kanne 2(b)(4) järgmisega:

                        Erand

                        Reguleerimisala ja kohaldamise kuupäev

                        „2(b)(4)-I

                        muud üld- ja eriotstarbelised lambid (nt induktsioonlambid): 15 mg

                        Kehtivusaeg lõpeb [Väljaannete Talitus: kolm aastat pärast delegeeritud direktiivi avaldamist Euroopa Liidu Teatajas]

                        2(b)(4)-II

                        lambid, mis kiirgavad valgust peamiselt ultravioletses spektriosas: 15 mg

                        Kehtivusaeg lõpeb [Väljaannete Talitus: viis aastat pärast delegeeritud direktiivi avaldamist Euroopa Liidu Teatajas]

                        2(b)(4)-III

                        avariilambid: 15 mg

                        Kehtivusaeg lõpeb viis aastat pärast delegeeritud direktiivi avaldamist Euroopa Liidu Teatajas]“


title: KOMISJONI DELEGEERITUD DIREKTIIV (EL) / , millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist kahesoklilistes üldotstarbelistes sirgetes luminofoorlampides

text:
               SELETUSKIRI

               1.DELEGEERITUD ÕIGUSAKTI TAUST

               Käesoleva komisjoni delegeeritud direktiiviga muudetakse tehnika ja teaduse arenguga kohandamise eesmärgil Euroopa Parlamendi ja nõukogu direktiivi 2011/65/EL (teatavate ohtlike ainete kasutamise piiramise kohta elektri- ja elektroonikaseadmetes) (uuesti sõnastatud)
                  1
                (edaspidi „RoHS direktiiv“) III lisa. Muudatus käsitleb konkreetseid kasutusviise, kus elavhõbedat kasutatakse kahesoklilistes üldotstarbelistes sirgetes luminofoorlampides.

               RoHS direktiiviga artikliga 4 piiratakse teatavate ohtlike ainete kasutamist elektri- ja elektroonikaseadmetes. Praegu on direktiivi II lisas loetletud kümme piiratud kasutusega ainet: plii, elavhõbe, kaadmium, kuuevalentne kroom, polübromobifenüülid (PBB), polübromodifenüüleetrid (PBDE), bis(2‑etüülheksüül)ftalaat (DEHP), butüülbensüülftalaat (BBP), dibutüülftalaat (DBP) ja diisobutüülftalaat (DIBP). III ja IV lisas on loetletud elektri- ja elektroonikaseadmete materjalide ja komponentide konkreetsed kasutusviisid, mille puhul on tehtud erand artikli 4 lõikes 1 sätestatud piirangust.

               Direktiivi artikliga 5 on ette nähtud III ja IV lisa kohandamine teaduse ja tehnika arenguga, mis võib hõlmata erandite tegemist, uuendamist või tühistamist. Vastavalt artikli 5 lõike 1 punktile a lisatakse III ja IV lisasse erandeid üksnes juhul, kui see ei nõrgenda määruse (EÜ) nr 1907/2006
                  2
                (kemikaalimäärus REACH) kohaselt ette nähtud keskkonna- ja tervisekaitset ja kui on täidetud mõni järgmistest tingimustest: i) kõrvaldamine või aine asendamine konstruktsioonimuutuste või materjalide ja komponentidega, mis ei nõua II lisas loetletud materjalide või ainete kasutamist, on teaduslikult või tehniliselt võimatu; ii) asendusainete usaldusväärsus ei ole tagatud; iii) aine asendamise negatiivne kogumõju keskkonnale, tervisele ja tarbijaohutusele on tõenäoliselt suurem kui sellest tulenev keskkonna-, tervise-, või tarbijaohutusealane kasu kokku.

               Erandeid ja nende kehtivusaega käsitlevate otsuste puhul tuleb arvesse võtta ka asendusainete kättesaadavust ja asendamise sotsiaal-majanduslikku mõju. Otsustes võimalike erandite kestuse kohta tuleb võtta arvesse võimalikku mõju innovatsioonile. Vajaduse korral rakendatakse erandi üldmõju hindamiseks olelusringipõhist mõtteviisi.

               Artikli 5 lõikes 1 on ka sätestatud, et konkreetseteks kasutusviisideks ette nähtud elektri- ja elektroonikaseadmete materjalide ja komponentide lisamiseks III ja IV lisas esitatud loeteludesse või vajaduse korral nende väljajätmiseks kõnealustest loeteludest, peab komisjon võtma vastu eraldi delegeeritud õigusaktid. Artikli 5 lõikes 3 ja V lisas kirjeldatakse erandiga seotud taotluste esitamise korda.

               2.ÕIGUSAKTI VASTUVÕTMISELE EELNENUD KONSULTATSIOONID

               Komisjon sai ettevõtjatelt RoHS direktiivi artikli 5 lõike 3 ja V lisa kohaseid taotlusi
                  3
                erandite tegemiseks või uuendamiseks.

               III lisa kehtiva erandi 2(a) kannetega (1) kuni (5) on lubatud kasutada elavhõbedat kahesoklilistes üldotstarbelistes sirgetes luminofoorlampides (lambi kohta) kuni:

               2(a)(1) kolme luminofoorainega lambid, millel on tavaline eluiga ja toru läbimõõt < 9 mm (näiteks T2): 4 mg;

               2(a)(2) kolme luminofoorainega lambid, millel on tavaline eluiga ja toru läbimõõt ≥ 9 mm ja ≤ 17 mm (näiteks T5): 3 mg;

               2(a)(3) kolme luminofoorainega lambid, millel on tavaline eluiga ja toru läbimõõt > 17 mm ja ≤ 28 mm (näiteks T8): 3,5 mg;

               2(a)(4) kolme luminofoorainega lambid, millel on tavaline eluiga ja toru läbimõõt > 28 mm (näiteks T12): 3,5 mg;

               2(a)(5) kolme luminofoorainega lambid, millel on pikk eluiga (≥ 25 000 h): 5 mg.

               Komisjon sai kaks taotlust kõnealuse erandi uuendamiseks – 2014. aasta detsembris ja 2015. aasta jaanuaris. Ühte taotlust uuendati 2020. aasta jaanuaris, lisades sellele teavet. Taotlejad väitsid sisuliselt, et asjaomaste kasutusviiside puhul ei ole asendusained kättesaadavad. Üks taotleja märkis, et kuigi elavhõbedavabad valgusdioodid (LED) kui alternatiivid on ELi turul järjest paremini kättesaadavad, ei saa neid alati kasutada tarbijatele ja professionaalsetele lõppkasutajatele mõeldud väga erisuguste luminofoorlampide täielikult sobiva asendusena
                  4
               . Teine taotleja väitis sedasama
                  5
               .

               Vastavalt RoHS direktiivile (artikli 5 lõike 5 teine lõik) jääb erand kehtima seni, kuni komisjon on teinud uuendamistaotluse kohta otsuse.

               Selleks et hinnata kõnealuse erandi uuendamise taotlust, algatas komisjon 2015. aasta juunis uuringu,
                  6
                mis lõppes 2016. aastal ja mille eesmärk oli teha nõutav tehniline ja teaduslik hindamine, mis hõlmas ka kaheksanädalast veebipõhist konsulteerimist sidusrühmadega
                  7
               . Lisaks sellele uuringule, milles hinnati ulatuslikke tehnilisi ja teaduslikke andmeid ning saadud vastuseid, nagu on dokumenteeritud uuringuaruandes, tegi komisjon kaks täiendavat uuringut/ajakohastamist, millesse kaasati sidusrühmi. 2019. aastal
                  8
                avaldatud uuringus keskenduti sotsiaal-majanduslikule hindamisele ja asendusainete kättesaadavusele, 2020. aastal
                  9
                ajakohastati seda värskeimate andmete ja modelleerimistulemuste põhjal. Uuringu ja sotsiaal-majandusliku hinnangu ajakohastuste lõpparuanded avaldati
                  10
               ; sidusrühmi teavitati.

               Komisjon konsulteeris RoHS direktiivi kohaste delegeeritud õigusaktidega tegeleva liikmesriikide eksperdirühmaga 1. septembril 2016, 29. oktoobril 2018 ja 21. oktoobril 2019 toimunud ekspertide koosolekul. 2020. aasta juulis teavitas komisjon liikmesriikide eksperdirühma kirjaliku konsulteerimise teel ka 2020. aasta sotsiaal-majandusliku hinnangu ajakohastamisest ja kogus liikmesriikide seisukohti kavandatud tegevuse kohta. Komisjon tegi kõik artikli 5 lõigete 3–7 kohased ainete kasutamispiirangust erandi tegemisega seotud menetlustoimingud
                  11
               . Kõikidest toimingutest on teavitatud nõukogu ja Euroopa Parlamenti.

               Toetavas uuringus tõsteti esile järgmist tehnilist teavet ja järgmisi hinnanguid:

               ·2015.–2016. aasta uuringus jõuti järeldusele, et Euroopa Liidu turul on saadaval usaldusväärsed elavhõbedavabad alternatiivid. Uuring andis piisavalt tõendeid selle kohta, et elavhõbeda asendamine erandiga hõlmatud lambikategooriates on teaduslikult ja tehniliselt võimalik.

               ·Uuringu 2019. ja 2020. aasta ajakohastustes keskenduti asendusainete kättesaadavusele ja asendamise sotsiaal-majanduslikule mõjule. Ajakohastused näitasid, et asendamise kogukulud sõltuvad suurel määral turul asendusena kättesaadavate lampide osakaalust ning et sellega seotud energiasäästust saadav kasu kompenseeriks asenduskulud suhteliselt kiiresti. Sotsiaal-majandusliku hinnangu 2020. aastal tehtud ajakohastatud versioon näitas, et üldiselt aitaks elavhõbedat sisaldavate toodete asendamine valgusdioodidega vaatlusalustes lambikategooriates vältida 2 882 kg lampides sisalduva elavhõbeda laskmist ELi turule
                  12
               . Üldiselt kompenseeritaks elektri- ja elektroonikaseadmete romude enneaegne teke, mis on põhjustatud vajadusest muuta ja asendada teatavatesse lambikategooriatesse kuuluvaid lampe, nii elavhõbeda kasutamise vältimisega tulevikus kui ka märkimisväärse energiasäästu saavutamisega
                  13
               . Kokkuvõttes täpsustati teaduslike ja tehniliste hindamiste, sealhulgas sidusrühmadega peetud konsultatsioonide raames, et erandi 2(a) kannete (1) kuni (5) puhul ei ole erandi tegemise kriteeriumid enam täidetud. Lisaks on dokumenteeritud asendusainete kättesaadavus ning asendamise sotsiaal-majanduslikul mõjul põhinevad arvutused on näidanud üldist kokkuhoidu ning kasu keskkonnale, tervisele ja tarbijaohutusele.

               Kokkuvõttes täpsustati teaduslike ja tehniliste hindamiste, sealhulgas sidusrühmadega peetud konsultatsioonide raames, et erandi 2(a) kannete (1) kuni (5) puhul ei ole erandi tegemise kriteeriumid enam täidetud. Asendusainete kättesaadavus on dokumenteeritud ning asendamise sotsiaal-majanduslikul mõjul põhinevad arvutused on näidanud üldist kokkuhoidu ning kasu keskkonnale, tervisele ja tarbijaohutusele.

               Kooskõlas parema õigusloome suunistega avaldati delegeeritud direktiivi eelnõu parema õigusloome portaalis, kus selle kohta sai neli nädalat anda tagasisidet. Eelnõud käsitlenud konsultatsiooni käigus saadi 23 arvamust. Tõstatatud küsimusi arutati ja eelnõu muutmist ei peetud vajalikuks.

               3.DELEGEERITUD ÕIGUSAKTI ÕIGUSLIK KÜLG

               Delegeeritud direktiiviga tühistatakse artikli 5 lõike 1 alusel direktiivi 2011/65/EL III lisas loetletud erandi 2(a) kanded (1) kuni (5) elavhõbeda konkreetsete kasutusviiside kohta.

               Komisjoni hinnangus, mis põhines toetavatel uuringutel ja konsultatsioonidel, jõuti järeldusele, et erandi taotlus ei vasta mitte ühelegi RoHS direktiivi artikli 5 lõike 1 punktis a sätestatud kriteeriumile, mis õigustaks erandi pikendamist: asjaomase erandiga hõlmatud lambikategooriates saab elavhõbeda asendada usaldusväärsete asendusainetega – see on teaduslikult ja tehniliselt võimalik, samuti on esitatud tõendid selle kohta, et asendamise kogumõju seoses keskkonna, tervise ja tarbijaohutusega kaalub suures osas üles mis tahes negatiivse mõju. Asendamine mitte ainult ei hoiaks ära elavhõbeda märkimisväärsete koguste ELi turule laskmist, vaid tekitaks ka energiasäästu ja stimuleeriks innovatsiooni
                  14
               . Selline hinnang põhineb kõige uuematel tehnilistel ja teaduslikel tõenditel ning eespool nimetatud toetavates uuringutes esitatud ajakohastatud turuteabel. Kokkuvõttes ei ole erandi tegemise tingimused enam täidetud ning kanded 2(a)(1)–2(a)(5) tuleb vastavalt artikli 5 lõike 1 punktile b välja jätta.

               Kõnealuse erandi kehtivusaeg määratakse kindlaks kooskõlas RoHS direktiivi artikli 5 lõikega 6, milles on sätestatud, et kui erand tühistatakse, kehtib erand minimaalselt 12 kuud ja maksimaalselt 18 kuud alates otsuse tegemise kuupäevast. Erandi 2(a) kannete (1), (4) ja (5) puhul ei ole konkreetseid asjaolusid, mis õigustaksid pikema tähtaja kehtestamist, kui kõige varasem kehtivusaja lõpp, mis on 12 kuud pärast otsuse tegemise kuupäeva. Erandi 2(a) kannete (2) (luminofoorainega lambid T5) ja (3) (luminofoorainega lambid T8) puhul tehakse siiski ettepanek kehtestada 18 kuu pikkune üleminekuaeg. See on maksimaalne võimalik üleminekuperiood otsuse puhul, millega tühistatakse erand lähtuvalt RoHS direktiivi kriteeriumidest ja võttes täielikult arvesse asendusainete vähest kättesaadavust ning asendamise sotsiaal-majanduslikku mõju. Maksimaalse võimaliku üleminekuperioodi võimaldamine näitab ka seda, et kõnealust erandit kohaldatakse suure hulga lampide suhtes ning üleminekuperioodiga antakse piisavalt aega vajalike korralduste tegemiseks seoses uute elavhõbedat sisaldavate lampidega, mida ei tohi pärast erandi kehtivusaja lõppu enam ELi turule lasta.

               Õigusakt on delegeeritud direktiiv, nagu on ette nähtud asjaomased volitused andva direktiiviga 2011/65/EL, eelkõige vastavalt selle artikli 5 lõikes 1 ja artiklis 20 esitatud volitustele. Kooskõlas RoHS erandeid käsitlevate delegeeritud direktiividega seotud üldise tavaga kehtestatakse kuue kuu pikkune tähtaeg pärast direktiivi jõustumist.

               Delegeeritud direktiivi eesmärk on aidata kaasa inimeste tervise ja keskkonna kaitsele ning ühtlustada elektri- ja elektroonikaseadmete siseturu toimimisega seotud sätteid, tühistades erandi, millega lubatakse kasutada muidu keelatud aineid konkreetsel viisil kooskõlas RoHS direktiivi sätete ja tingimustega ning vastavalt korrale, mille alusel kohandatakse III ja IV lisa teaduse ja tehnika arenguga.

               Delegeeritud direktiiv ei mõjuta ELi eelarvet.

               KOMISJONI DELEGEERITUD DIREKTIIV (EL) …/…,

               16.12.2021,

               millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist kahesoklilistes üldotstarbelistes sirgetes luminofoorlampides

               (EMPs kohaldatav tekst)

               EUROOPA KOMISJON,

               võttes arvesse Euroopa Liidu toimimise lepingut,

               võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes,
                  15
                eriti selle artikli 5 lõike 1 punkti b,

               ning arvestades järgmist:

               (1)Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisalda kõnealuse direktiivi II lisas loetletud ohtlikke aineid. Seda piirangut ei kohaldata nimetatud direktiivi III lisas loetletud erandlike kasutusviiside puhul.

               (2)Elektri- ja elektroonikaseadmete kategooriad, mille suhtes kohaldatakse direktiivi 2011/65/EL, on loetletud kõnealuse direktiivi I lisas.

               (3)Elavhõbe on piiratud kasutusega aine, mis on kantud direktiivi 2011/65/EL II lisa loetellu.

               (4)Otsusega 2010/571/EL
                  16
                tegi komisjon muu hulgas erandi elavhõbeda kasutamiseks kahesoklilistes üldotstarbelistes sirgetes luminofoorlampides (edaspidi „erand“), mis on nüüd loetletud direktiivi 2011/65/EL III lisas kui erand 2(a)(1), 2(a)(2), 2(a)(3), 2(a)(4) ja 2(a)(5). Kõnealuse direktiivi artikli 5 lõike 2 teise lõigu punkti a kohaselt pidi selle erandi kehtivusaeg lõppema 21. juulil 2016.

               (5)Elavhõbedat kasutatakse kahesoklilistes üldotstarbelistes sirgetes luminofoorlampides ultraviolettvalguse saamiseks, mille lambi fluorestseeriv kate muundab nähtavaks valguseks.

               (6)Komisjon sai 19. detsembril 2014 ja 15. jaanuaril 2015, st direktiivi 2011/65/EL artikli 5 lõikes 5 sätestatud tähtaja jooksul, kaks taotlust erandi uuendamiseks (edaspidi „uuendamisetaotlused“), millest üks taotlus asendati 20. jaanuaril 2020 uue taotlusega. Vastavalt direktiivi 2011/65/EL artikli 5 lõike 5 teisele lõigule jääb erand kehtima seni, kuni on tehtud otsus uuendamistaotluse kohta.

               (7)Uuendamistaotluste hindamisel, milles võeti arvesse asendusainete kättesaadavust ja asendamise sotsiaal-majanduslikku mõju, jõuti järeldusele, et erandiga hõlmatud lambitüüpide puhul on kättesaadavad piisavalt usaldusväärsed elavhõbedavabad asendusained ning elavhõbeda asendamine nendes lampides on teaduslikult ja tehniliselt võimalik. Lisaks jõuti kõnealuse hindamise käigus järeldusele, et asendamisest saadav kasu kaaluks selgelt üles mis tahes negatiivse mõju.

               (8)Uuendamistaotluste hindamine hõlmas konsulteerimist sidusrühmadega vastavalt direktiivi 2011/65/EL artikli 5 lõikele 7. Nende konsultatsioonide käigus laekunud märkused tehti spetsiaalsel veebisaidil üldsusele kättesaadavaks.

               (9)Kuna direktiivi 2011/65/EL artikli 5 lõike 1 punktis a sätestatud tingimused ei ole enam täidetud, tuleks uuendamistaotlus tagasi lükata. Erandi kehtivusaja lõppemise kuupäevad tuleks kehtestada vastavalt direktiivi artikli 5 lõikele 6.

               (10)Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

               Artikkel 1

               Direktiivi 2011/65/EL III lisa muudetakse vastavalt käesoleva direktiivi lisale.

               Artikkel 2

               1.Liikmesriigid võtavad käesoleva direktiivi järgimiseks vajalikud õigus- ja haldusnormid vastu ja avaldavad need hiljemalt [kuuenda kuu viimane päev pärast käesoleva direktiivi jõustumist]. Nad edastavad kõnealuste normide tekstid viivitamata komisjonile.

               Liikmesriigid kohaldavad kõnealuseid norme alates [kuuenda kuu viimasele päevale järgnev päev pärast käesoleva direktiivi jõustumist].

               Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetavate põhiliste siseriiklike õigusnormide teksti.

               Artikkel 3

               Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

               Artikkel 4

               Käesolev direktiiv on adresseeritud liikmesriikidele.

               Brüssel, 16.12.2021

                     Komisjoni nimel

                     president
                     Ursula VON DER LEYEN

                     (1)

                        ELT L 174, 1.7.2011, lk 88.

                     (2)

                        ELT L 396, 30.12.2006, lk 1.

                     (3)

                        Loetelu on kättesaadav aadressil:
                  https://ec.europa.eu/environment/waste/rohs_eee/adaptation_en.htm
                  .

                     (4)

                        https://rohs.exemptions.oeko.info/fileadmin/user_upload/RoHS_Pack_9/Exemption_2_a__15_/
                     Lighting_Europe/2a1_LE_RoHS_Exemption__Req_Final.pdf

                     (5)

                        https://rohs.exemptions.oeko.info/fileadmin/user_upload/RoHS_Pack_9/Exemption_2_a__15_/
                     NARVA/01_02_a__2b3_4a.pdf

                     (6)

                        Uuringu lõpparuanne on kättesaadav aadressil
                  https://op.europa.eu/en/publication-detail/-/publication/a3fdcc8c-4273-11e6-af30-01aa75ed71a1
                  .

                     (7)

                        Konsulteerimisperiood: 21. august 2015 kuni 16. oktoober 2015,
                  https://rohs.exemptions.oeko.info
                  .

                     (8)

                  https://rohs.exemptions.oeko.info/fileadmin/user_upload/reports/FWCW_RoHS_Lamps_SEA_
                  20190729_Final.pdf

                     (9)

                     https://op.europa.eu/en/publication-detail/-/publication/f44f2383-dd0a-11ea-adf7-01aa75ed71a1/language-en/format-PDF/source-146144383

                  , alates lk 92.

                     (10)

                     https://ec.europa.eu/environment/waste/rohs_eee/studies_rohs1_en.htm
                     .

                     (11)

                        Nõutavate haldustoimingute loetelu on kättesaadav
                  komisjoni veebisaidil
                  . Iga delegeeritud õigusakti eelnõu menetlemise hetkeseisuga on võimalik tutvuda institutsioonidevahelises delegeeritud õigusaktide registris aadressil
                  https://webgate.ec.europa.eu/regdel/#/home
                  .

                     (12)

                        Sotsiaal-majandusliku hinnangu ajakohastamine 2020. aastal hõlmas integreerimata talitlusseadisega kompaktluminofoorlampe ning sirgeid luminofoorlampe toru läbimõõduga 9–17 mm (nt T5) ja 17–28 mm (nt T8).

                     (13)

                        Sealsamas.

                     (14)

                        Asjaomaseid tooteid reguleeritakse ka komisjoni 1. oktoobri 2019. aasta määrusega (EL) 2019/2020, millega kehtestatakse valgusallikate ja eraldiseisvate talitlusseadiste ökodisaini nõuded, ning mida kohaldatakse alates 1. septembrist 2021. Erinevalt direktiivist 2011/65/EL ei piirata ökodisaini käsitlevate õigusaktidega ainete kasutamist toodetes, vaid kehtestatakse energiatõhususe nõuded, mida tuleb toodete turule laskmisel järgida. Integreeritud talitlusseadisega kompaktluminofoorvalgusallikaid ei lasta alates 1. septembrist 2021 tegelikult turule, kuna need ei vasta asjaomastele energiatõhususe nõuetele. Komisjoni määruse (EL) 2019/2020 kohaselt on elavhõbedasisaldus valgusallika olelusringi puhul oluline keskkonnaaspekt, samas märgitakse, et ohtlike ainete, sealhulgas elavhõbeda kasutamist valgusallikates reguleeritakse direktiiviga 2011/65/EL.

                     (15)

                        ELT L 174, 1.7.2011, lk 88.

                     (16)

                        Komisjoni 24. septembri 2010. aasta otsus 2010/571/EL, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2002/95/EÜ lisa plii, elavhõbeda, kaadmiumi, kuuevalentse kroomi, polübroomitud bifenüülide või polübroomitud difenüüleetrite kasutusviiside erandite osas (ELT L 251, 25.9.2010, lk 28).

    ---documentbreak---

               LISA

               Direktiivi 2011/65/EL III lisa kanded 2(a), 2(a)(1), 2(a)(2), 2(a)(3), 2(a)(4) ja 2(a)(5) asendatakse järgmisega:

                        Erand

                        Reguleerimisala ja kohaldamise kuupäev

                        „2(a)

                        Elavhõbedat kahesoklilistes üldotstarbelistes sirgetes luminofoorlampides (lambi kohta) kuni:

                        2(a)(1)

                        kolme luminofoorainega lambid, millel on tavaline eluiga ja toru läbimõõt < 9 mm (näiteks T2): 4 mg

                        Kehtivusaeg lõpeb [Väljaannete Talitus: 12 kuud pärast delegeeritud direktiivi avaldamist Euroopa Liidu Teatajas]

                        2(a)(2)

                        kolme luminofoorainega lambid, millel on tavaline eluiga ja toru läbimõõt ≥ 9 mm ja ≤ 17 mm (näiteks T5): 3 mg

                        Kehtivusaeg lõpeb [Väljaannete Talitus: 18 kuud pärast delegeeritud direktiivi avaldamist Euroopa Liidu Teatajas]

                        2(a)(3)

                        kolme luminofoorainega lambid, millel on tavaline eluiga ja toru läbimõõt > 17 mm ja ≤ 28 mm (näiteks T8): 3,5 mg

                        Kehtivusaeg lõpeb [Väljaannete Talitus: 18 kuud pärast delegeeritud direktiivi vastuvõtmist]

                        2(a)(4)

                        kolme luminofoorainega lambid, millel on tavaline eluiga ja toru läbimõõt > 28 mm (näiteks T12): 3,5 mg

                        Kehtivusaeg lõpeb [Väljaannete Talitus: 12 kuud pärast delegeeritud direktiivi avaldamist Euroopa Liidu Teatajas]

                        2(a)(5)

                        kolme luminofoorainega lambid, millel on pikk eluiga (≥ 25 000 h): 5 mg.

                        Kehtivusaeg lõpeb [Väljaannete Talitus: 12 kuud pärast delegeeritud direktiivi avaldamist Euroopa Liidu Teatajas]“


title: KOMISJONI DELEGEERITUD DIREKTIIV (EL) / , millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL IV lisa seoses erandiga, mis hõlmab plii kasutamist vismut-strontsium-kaltsium-vaskoksiidist ülijuhtivates kaablites ja traatides ning nende elektriühendustes

text:
               SELETUSKIRI

               1.DELEGEERITUD ÕIGUSAKTI TAUST

               Käesoleva komisjoni delegeeritud direktiiviga muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL (teatavate ohtlike ainete kasutamise piiramise kohta elektri- ja elektroonikaseadmetes) (edaspidi „RoHS-direktiiv“)
                  1
                IV lisa seoses erandiga plii teatavate kasutusviiside puhul.

               RoHS-direktiivi artikliga 4 piiratakse teatavate ohtlike ainete kasutamist elektri- ja elektroonikaseadmetes. Praegu on kõnealuse direktiivi II lisas loetletud 10 piiratud kasutusega ainet: plii, elavhõbe, kaadmium, kuuevalentne kroom, polübroomitud bifenüülid (PBB), polübroomitud difenüüleetrid (PBDE), bis(2‑etüülheksüül)ftalaat (DEHP), butüülbensüülftalaat (BBP), dibutüülftalaat (DBP) ja diisobutüülftalaat (DIBP).

               RoHS-direktiivi III ja IV lisas on loetletud konkreetse kasutusviisiga elektri- ja elektroonikaseadmete materjalid ja komponendid, mille puhul on tehtud erand direktiivi artikli 4 lõike 1 kohastest piirangutest. Artiklis 5 on sätestatud, et III ja IV lisa kohandatakse teaduse ja tehnika arenguga (seoses erandite tegemise, uuendamise ja tühistamisega). Vastavalt artikli 5 lõike 1 punktile a lisatakse III ja IV lisasse erandeid üksnes juhul, kui selle tagajärjel ei nõrgene määrusega (EÜ) nr 1907/2006 (REACH-määrus)
                  2
                tagatud keskkonna- ja tervisekaitse ning kui on täidetud vähemalt üks järgmistest tingimustest:

               –aine kõrvaldamine või asendamine konstruktsioonimuutuste teel või kasutades selliseid materjale ja komponente, mis ei nõua II lisas loetletud materjalide või ainete kasutamist, on teaduslikult või tehniliselt võimatu;

               –asendusaine usaldusväärsus ei ole tagatud;

               –asendamise kahjulik üldmõju keskkonnale, tervisele ja tarbijaohutusele on tõenäoliselt suurem kui sellest tulenev üldine keskkonna-, tervise- ja tarbijaohutusealane kasu.

               Erandeid ja nende kehtivusaega käsitlevate otsuste puhul tuleb arvesse võtta asendusainete kättesaadavust ja asendamise sotsiaal-majanduslikku mõju. Samuti tuleb erandite kestusega seotud otsuste puhul võtta arvesse nende võimalikku mõju innovatsioonile. Vajaduse korral kaalutakse erandi üldmõju olelusringile.

               RoHS-direktiivi artikli 5 lõikes 1 on sätestatud, et Euroopa Komisjon lisab konkreetse kasutusviisiga elektri- ja elektroonikaseadmete materjalid ja koostisosad III ja IV lisa loeteludesse eraldi delegeeritud õigusaktidega vastavalt artiklile 20. Eranditaotluse esitamise kord on sätestatud artikli 5 lõikes 3 ja V lisas.

               2.ÕIGUSAKTI VASTUVÕTMISELE EELNENUD KONSULTEERIMINE

               Komisjon saab ettevõtjatelt arvukalt RoHS-direktiivi artikli 5 lõike 3 ja V lisa kohaseid taotlusi erandite tegemiseks või uuendamiseks
                  3
               .

               25. märtsil 2019 sai komisjon ühe taotluse uue kande tegemiseks RoHS-direktiivi IV lisasse. Taotletud erand käsitleb plii kasutamist konkreetsetes seadmetes ülijuhtmaterjalis ja sellega seotud elektriühendustes.

               Komisjon algatas 2019. aasta augustis uuringu,
                  4
                et hinnata kõnealuse uue erandi taotlust ja teha nõutav tehniline ja teaduslik hindamine Uuring hõlmas kaheksanädalast avalikku konsultatsiooni sidusrühmadega ning lõppes 2020. aasta juulis. Teave konsultatsiooni kohta esitati projekti veebisaidil,
                  5
                kuid konsultatsiooni käigus ei saadud ühtegi vastust.

               23. veebruaril 2021 konsulteeris komisjon RoHS-direktiivi kohaste delegeeritud õigusaktidega tegeleva liikmesriikide eksperdirühmaga. Mõned eksperdid nõustusid esitatud kavanditega, kuid paljud eksperdid märkusi ei esitanud. Komisjon tegi kõik artikli 5 lõigete 3–7
                  6
                kohased aine kasutamispiirangust erandi tegemisega seotud menetlustoimingud ning nõukogu ja Euroopa Parlamenti teavitati kõigist sellega seotud tegevustest.

               Tehnilise ja teadusliku hindamise aruandes toodi välja järgmised punktid.

               ·Pliid saab lisada vismut-strontsium-kaltsium-vaskoksiidile (pliiga legeeritud BSCCO). Sellist materjali saab kasutada ülijuhtivates komponentides, nagu kaablid ja traadid, mis tekitavad elektromagnetilise vooluahela meditsiiniseadmetes või (tööstuslikes) seire- ja kontrolliseadmetes (nt magnetresonantstomograafia (MRT) seadmed või tuumamagnetresonants-spektromeetrid (TMR-spektromeetrid)). Neid ülijuhtivaid komponente ühendatakse tina-pliijoodistega.

               ·Plii lisamine BSCCOle annab selliseid tehnilisi ja funktsionaalseid eeliseid, mida ei ole võimalik saavutada plii kasutamiseta, nagu tugevamad magnetväljad ja kõrgem kriitiline temperatuur.

               ·Ühenduste jaoks ei ole tina-pliijoodise asemel sellist alternatiivset materjali, millel oleksid sama töökindlad omadused, nt piisav plastsus ja väike elektritakistus madalal temperatuuril.

               ·Plii kõrvaldamine või asendamine ei ole teaduslikult ega tehniliselt teostatav ilma toimivuse vähenemiseta. Plii asendamine või kõrvaldamine ülijuhtivas materjalis ja sellega seotud joodistes ei ole praegu või lähitulevikus teaduslikult või tehniliselt teostatav.

               ·Tänu tehnilistele ja funktsionaalsetele eelistele võidakse saada meditsiinilise diagnoosimise või teadusuuringute ja innovatsiooni jaoks suurema lahutusvõimega kujutised ning tuumamagnetresonants ja magnetresonantstomograafia toimivad stabiilsemalt. Turule lastava plii kogus on eeldatavasti ligikaudu 15,5 kg aastas.

               ·Pliiga legeeritud BSCCOd hakatakse tõenäoliselt kasutama suuremate magnetvälja tugevuste tekitamiseks, samas kui pliivaba tehnoloogiat saab kasutada väiksemate magnetvälja tugevuste tekitamiseks vähem nõudlikes tingimustes. Väiksemate magnetvälja tugevuste väljajätmine erandi kohaldamisalast ei ole aga proportsionaalne, kuna see võib piirata pliiga legeeritud BSCCOga seotud innovatsiooni (nt väiksemad seadmed) ja majanduslikult soodsamate alternatiivide väljatöötamist väiksemate magnetvälja tugevuste jaoks.

               3.DELEGEERITUD ÕIGUSAKTI ÕIGUSLIK KÜLG

               Hindamistulemused näitavad, et kõnealuse erandi tegemine ei nõrgendaks kooskõlas direktiivi 2011/65/EL artikliga 5 REACH-määrusega ette nähtud keskkonna- ja tervisekaitset.

               Täidetud on üks artikli 5 lõike 1 punktis a sätestatud asjakohastest kriteeriumidest, nimelt et kõrvaldamine või asendamine konstruktsioonimuutuste teel või kasutades selliseid materjale ja komponente, mis ei nõua II lisas loetletud materjalide või ainete kasutamist, on teaduslikult või tehniliselt võimatu.

               Seetõttu tuleb teha erand ja määrata selle kehtivusaja lõpp.

               Kavandatava õigusaktiga tehakse erand direktiivi 2011/65/EL II lisa kohastest ainete kasutamise piirangutest, et võimaldada kasutada pliid BSCCO ülijuhtivates kaablites ja traatides ning nendega seotud elektriühendustes, ning kantakse see erand nimetatud direktiivi IV lisasse.

               Kuna lähitulevikus ei ole ette näha usaldusväärsete asendusainete leidmist, on asjakohane teha erand kuni 30. juunini 2027. Erandi kehtivusaeg ei avalda eeldatavasti negatiivset mõju innovatsioonile.

               Õigusakt on delegeeritud direktiiv, nagu on ette nähtud direktiiviga 2011/65/EL, ning see vastab kõnealuse direktiivi artikli 5 lõike 1 punkti a asjaomastele nõuetele.

               Delegeeritud direktiivi eesmärk on aidata kaitsta inimeste tervist ja keskkonda ning ühtlustada elektri- ja elektroonikaseadmete siseturu toimimisega seotud sätteid; sel otstarbel lubatakse kasutada muidu keelatud aineid konkreetsel viisil kooskõlas RoHS-direktiiviga ning vastavalt selles sätestatud korrale direktiivi III ja IV lisa kohandamiseks teaduse ja tehnika arenguga.

               Delegeeritud direktiiv ei mõjuta ELi eelarvet.

               KOMISJONI DELEGEERITUD DIREKTIIV (EL) …/…,

               12.5.2022,

               millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL IV lisa seoses erandiga, mis hõlmab plii kasutamist vismut-strontsium-kaltsium-vaskoksiidist ülijuhtivates kaablites ja traatides ning nende elektriühendustes

               (EMPs kohaldatav tekst)

               EUROOPA KOMISJON,

               võttes arvesse Euroopa Liidu toimimise lepingut,

               võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes,
                  7
                eriti selle artikli 5 lõike 1 punkti a,

               ning arvestades järgmist:

               (1)Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisalda kõnealuse direktiivi II lisas loetletud ohtlikke aineid. Seda piirangut ei kohaldata teatavate erandiga hõlmatud kasutusviiside suhtes, mis on iseloomulikud meditsiiniseadmetele ning seire- ja kontrolliseadmetele ning mis on loetletud kõnealuse direktiivi IV lisas.

               (2)Elektri- ja elektroonikaseadmete kategooriad, mille suhtes kohaldatakse direktiivi 2011/65/EL, on loetletud kõnealuse direktiivi I lisas.

               (3)Plii on piiratud kasutusega aine, mis on kantud direktiivi 2011/65/EL II lisa loetellu.

               (4)Komisjon sai 25. märtsil 2019 direktiivi 2011/65/EL artikli 5 lõike 3 kohase taotluse kanda kõnealuse direktiivi IV lisa loetellu erand plii kasutamiseks vismut-strontsium-kaltsium-vaskoksiidist ülijuhtivates kaablites ja traatides ning plii kasutamiseks nendega seotud elektriühendustes muude elektri- ja elektroonikaseadmetega (edaspidi „taotletud erand“). Pliiga legeeritud vismutstrontsium kaltsiumvaskoksiidi (edaspidi „BSCCO“) saab kasutada ülijuhtivate magnetahelate tekitamiseks meditsiiniseadmete ning seire- ja kontrolliseadmete jaoks.

               (5)Taotletud erandi hindamine hõlmas konsultatsioone sidusrühmadega vastavalt direktiivi 2011/65/EL artikli 5 lõikele 7. Nende konsultatsioonide käigus laekunud märkused tehti spetsiaalsel veebisaidil üldsusele kättesaadavaks.

               (6)Ülijuhtivate kaablite ja traatide ühendamiseks muude elektri- ja elektroonikakomponentidega kasutatakse pliid sisaldavaid joodiseid. Praegu puudub turul pliivaba alternatiiv, mis tagaks piisava usaldusväärsuse kasutusviiside puhul, kus on vaja selliseid omadusi nagu plastsus ja väike elektritakistus madalal temperatuuril.

               (7)Taotletud erandi hindamisel, mis hõlmas tehnilist ja teaduslikku uuringut,
                  8
                jõuti järeldusele, et plii lisamine BSCCOle annab tehnilisi ja funktsionaalseid eeliseid, mida ei ole võimalik saavutada plii kasutamiseta. Need tehnilised ja funktsionaalsed eelised seisnevad järgmises: suurema lahutusvõimega kujutised meditsiinilises diagnoosimises või teadusuuringutes ja innovatsioonis ning asjakohaste seadmete stabiilsem töö.  Plii lisamine BSCCOle võimaldab toota tõhusamaid ja usaldusväärsemaid seadmeid, mis toovad kasu tervishoiule ja innovatsioonile.

               (8) Praegu ei ole ülijuhtivas materjalis ja sellega seotud joodistes võimalik pliid asendada või muul viisil kõrvaldada selliselt, et oleks tagatud samasugune tehniline toimivus; samuti ei ole oodata, et selline asendamine või kõrvaldamine oleks võimalik lähitulevikus. Taotletud erand on kooskõlas Euroopa Parlamendi ja nõukogu määrusega (EÜ) nr 1907/2006
                  9
                ning selle tegemisega ei nõrgendata nimetatud määruse kohast keskkonna- ja tervisekaitset.

               (9)Seetõttu on asjakohane teha taotletud erand.

               (10)Pliiga legeeritud BSCCO materjali tehnilised eelised võivad edendada meditsiinidiagnostika ja teadusuuringute täiustamist ja innovatsiooni. Erandi kestus ei avalda tõenäoliselt ebasoodsat mõju innovatsioonile. Seepärast on asjakohane teha erand maksimaalse kehtivusajaga kooskõlas direktiivi 2011/65/EL artikli 5 lõike 2 esimese lõiguga.

               (11)Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

               Artikkel 1

               Direktiivi 2011/65/EL IV lisa muudetakse vastavalt käesoleva direktiivi lisale.

               Artikkel 2

               1.Liikmesriigid võtavad käesoleva direktiivi järgimiseks vajalikud õigus- ja haldusnormid vastu ja avaldavad need hiljemalt [Väljaannete talitus, palun lisada kuupäev: viienda kuu viimane päev pärast käesoleva direktiivi jõustumist]. Nad edastavad kõnealuste normide teksti viivitamata komisjonile.

               Liikmesriigid kohaldavad kõnealuseid norme alates [Väljaannete talitus, palun lisada kuupäev: viienda kuu viimasele päevale järgnev päev pärast käesoleva direktiivi jõustumist].

               Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetavate põhiliste siseriiklike õigusnormide teksti.

               Artikkel 3

               Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

               Artikkel 4

               Käesolev direktiiv on adresseeritud liikmesriikidele.

               Brüssel, 12.5.2022

                     Komisjoni nimel

                     president
                     Ursula VON DER LEYEN

                     (1)

                        ELT L 174, 1.7.2011, lk 88.

                     (2)

                        Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet (ELT L 396, 30.12.2006, lk 1).

                     (3)

                        Loetelu on kättesaadav aadressil:
                  http://ec.europa.eu/environment/waste/rohs_eee/adaptation_en.htm
                  .

                     (4)

                        Uuringu lõpparuanne on kättesaadav aadressil
                  https://op.europa.eu/en/publication-detail/-/publication/f44f2383-dd0a-11ea-adf7-01aa75ed71a1/language-en/format-PDF/source-146144383
                  .

                     (5)

                        Konsulteerimisperiood: 3. detsember 2019 ‒ 27. jaanuar 2020 (
                  https://rohs.exemptions.oeko.info/
                  ).

                     (6)

                        Nõutavate haldustoimingute loetelu on kättesaadav
                  komisjoni veebisaidil
                  . Iga delegeeritud õigusakti eelnõu menetlemise hetkeseisuga on võimalik tutvuda institutsioonidevahelises delegeeritud õigusaktide registris aadressil
                  https://webgate.ec.europa.eu/regdel/#/home
                  .

                     (7)

                        ELT L 174, 1.7.2011, lk 88.

                     (8)

                  Study to assess seven exemption requests relating to Annex III and IV to Directive 2011/65/EU
                   („Uuring seitsme eranditaotluse hindamiseks seoses direktiivi 2011/65/EL III ja IV lisaga“).

                     (9)

                        Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet, muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93 ja komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT L 396, 30.12.2006, lk 1).

    ---documentbreak---

               LISA

               Direktiivi 2011/65/EL IV lisasse lisatakse järgmine kanne:

                        „48.

                        Plii vismut-strontsium-kaltsium-vaskoksiidist (BSCCO) ülijuhtivates kaablites ja traatides ning plii nende kaablite ja traatide elektriühendustes

                        Kehtivusaeg lõpeb 30. juunil 2027.“


title: KOMISJONI DELEGEERITUD DIREKTIIV (EL) / , millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL IV lisa seoses erandiga, milles käsitletakse plii kasutamist teatavates magnetresonantstomograafia seadmetes

text:
               SELETUSKIRI

               1.DELEGEERITUD ÕIGUSAKTI TAUST

               Käesoleva komisjoni delegeeritud direktiiviga muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL (teatavate ohtlike ainete kasutamise piiramise kohta elektri- ja elektroonikaseadmetes) (edaspidi „RoHS-direktiiv“)
                  1
                IV lisa seoses erandiga plii teatavate kasutusviiside puhul.

               RoHS-direktiivi artikliga 4 piiratakse teatavate ohtlike ainete kasutamist elektri- ja elektroonikaseadmetes. Praegu on kõnealuse direktiivi II lisas loetletud 10 piiratud kasutusega ainet: plii, elavhõbe, kaadmium, kuuevalentne kroom, polübroomitud bifenüülid (PBB), polübroomitud difenüüleetrid (PBDE), bis(2‑etüülheksüül)ftalaat (DEHP), butüülbensüülftalaat (BBP), dibutüülftalaat (DBP) ja diisobutüülftalaat (DIBP).

               RoHS-direktiivi III ja IV lisas on loetletud konkreetse kasutusviisiga elektri- ja elektroonikaseadmete materjalid ja komponendid, mille puhul on tehtud erand direktiivi artikli 4 lõike 1 kohastest piirangutest. Artiklis 5 on sätestatud, et III ja IV lisa kohandatakse teaduse ja tehnika arenguga (seoses erandite tegemise, uuendamise ja tühistamisega). Vastavalt artikli 5 lõike 1 punktile a lisatakse III ja IV lisasse erandeid üksnes juhul, kui selle tagajärjel ei nõrgene määrusega (EÜ) nr 1907/2006 (REACH-määrus)
                  2
                tagatud keskkonna- ja tervisekaitse ning kui on täidetud vähemalt üks järgmistest tingimustest:

               –aine kõrvaldamine või asendamine konstruktsioonimuutuste teel või kasutades selliseid materjale ja komponente, mis ei nõua II lisas loetletud materjalide või ainete kasutamist, on teaduslikult või tehniliselt võimatu;

               –asendusaine usaldusväärsus ei ole tagatud;

               –asendamise kahjulik üldmõju keskkonnale, tervisele ja tarbijaohutusele on tõenäoliselt suurem kui sellest tulenev üldine keskkonna-, tervise- ja tarbijaohutusealane kasu.

               Erandeid ja nende kehtivusaega käsitlevate otsuste puhul tuleb arvesse võtta asendusainete kättesaadavust ja asendamise sotsiaal-majanduslikku mõju. Samuti tuleb erandite kestusega seotud otsuste puhul võtta arvesse nende võimalikku mõju innovatsioonile. Vajaduse korral kaalutakse erandi üldmõju olelusringile.

               RoHS-direktiivi artikli 5 lõikes 1 on sätestatud, et Euroopa Komisjon lisab konkreetse kasutusviisiga elektri- ja elektroonikaseadmete materjalid ja koostisosad III ja IV lisa loeteludesse eraldi delegeeritud õigusaktidega vastavalt artiklile 20. Eranditaotluse esitamise kord on sätestatud artikli 5 lõikes 3 ja V lisas.

               2.ÕIGUSAKTI VASTUVÕTMISELE EELNENUD KONSULTEERIMINE

               Komisjon saab ettevõtjatelt arvukalt RoHS-direktiivi
                  3
                artikli 5 lõike 3 ja V lisa kohaseid taotlusi erandite tegemiseks või uuendamiseks.

               27. erand lisati RoHS-direktiivi IV lisasse komisjoni delegeeritud direktiiviga 2014/7/EL
                  4
               . Kõnealuse erandi kehtivusaja lõpuks oli määratud 30. juuni 2020. Erand käsitleb plii kasutamist erikomponentides, mida kasutatakse teatavate meditsiiniseadmete tekitatud magnetväljades. Komisjon sai 12. detsembril 2018, st RoHS-direktiivi artikli 5 lõikes 5 sätestatud tähtaja jooksul, taotluse kõnealuse erandi kohaldamisala ja kehtivusaja uuendamiseks. Erand hõlmas kahte kasutusviisi: a ja b. Taotleja ei avaldanud soovi jätkata IV lisas loetletud 27. erandi punkti b kohaldamist, milles osutatakse osakeste raviks kasutatavatele konkreetsetele magnetitele.

               Komisjon algatas 2019. aasta augustis uuringu,
                  5
                et teha nõutav tehniline ja teaduslik hindamine. Uuring hõlmas kaheksanädalast avalikku konsultatsiooni ning lõppes 2020. aasta juulis. Teave konsultatsiooni kohta esitati projekti veebisaidil,
                  6
                kuid konsultatsiooni käigus ei saadud ühtegi vastust.

               23. veebruaril 2021 konsulteeris komisjon RoHS-direktiivi kohaste delegeeritud õigusaktidega tegeleva liikmesriikide eksperdirühmaga. Komisjon tegi kõik artikli 5 lõigete 3–7
                  7
                kohased aine kasutamispiirangust erandi tegemisega seotud menetlustoimingud ning nõukogu ja Euroopa Parlamenti teavitati kõigist sellega seotud tegevustest.

               Tehnilise ja teadusliku hindamise aruandes toodi välja järgmised punktid.

               ·Pliid kasutatakse diagnostiliste magnetresonantstomograafia (edaspidi „MRT“) seadmetes vajalike mittemagnetiliste komponentide joodistes, otsakatetes, elektrijuhtmete ühendustes, varjes ja varjestatud ühenduspesades.

               ·Uue konstruktsiooniga MRT-seadmete ja komponentide puhul on plii asendamine ja kõrvaldamine teaduslikult ja tehniliselt teostatav.

               ·Vana konstruktsiooniga MRT-seadmete ühilduvus uute pliivabade MRT-seadmete komponentidega on piiratud. Mõnes MRT-seadmes ei ole võimalik kasutada uue konstruktsiooniga pliivabu komponente. Teised vanemad MRT-seadmed tuleb põhjalikult ümber projekteerida. Sellisel juhul suunatakse tootjate piiratud vahendid parema diagnostilise võimekusega pliivabade meditsiiniseadmete arendamise asemel plii asendamisele olemasolevates seadmetes.

               ·Et rahuldada piisavalt nõudlust selliste MRT-seadiste järele, mida kasutatakse vana konstruktsiooniga MRT-seadmetes, mida ei ole võimalik enne erandi kehtivusaja lõppu ümber projekteerida ega asendada, on endiselt vaja kasutada pliid sisaldavat vanu MRT-seadised.

               ·Üleminek pliivabadele MRT-seadistele on integreeritud poolidega MRT-seadmete ja integreerimata MRT-poolidega seadmete puhul edenenud erineva kiirusega.

               ·Uue konstruktsiooniga pliivabu integreerimata MRT-poole on tervishoiuasutuste jaoks saadaval piisavas valikus. Kuna integreeritud poolidega MRT-seadmed on keerukad ja nende puhul on vaja läbida heakskiitmismenetlus, võtab üleminek pliivabadele MRT-seadmetele rohkem aega.

               ·Erandi tegemata jätmisel võivad MRT-seadmed enneaegselt kasutuks muutuda, kuna nende jaoks pole saada ühilduvaid komponente ega neid pole võimalik ümber konstrueerida. Samuti võib tekkida MRT-seadiste tarnelünk, mis tähendab halvenenud tervishoiuteenuseid patsientide jaoks.

               Kuna uue konstruktsiooniga integreerimata MRT-poolide puhul ei ole vaja erandit ja integreeritud poolidega MRT-seadiste puhul ei ole vaja erandit alates 30. juunist 2024, jäetakse need kasutusviisid erandi uuest sõnastusest välja. Eristus tuleb esitada kõnealuse mudeli vastavusdeklaratsioonis, mis on nõutav RoHS-direktiivi artikli 7 punkti c ja artikli 13 kohaselt enne toote turule.

               3.DELEGEERITUD ÕIGUSAKTI ÕIGUSLIK KÜLG

               Hindamistulemused näitavad, et kooskõlas direktiivi 2011/65/EL artikliga 5 ei nõrgendaks tehtav erand REACH-määrusega ette nähtud keskkonna- ja tervisekaitset.

               Komisjoni hinnangus, mis põhines toetaval uuringul ja konsultatsioonidel, jõuti järeldusele, et eranditaotlus vastab vähemalt ühele artikli 5 lõike 1 punktis a sätestatud kriteeriumile, mis õigustab erandi uuendamist: „asendamise negatiivne kogumõju keskkonnale, tervisele ja tarbijaohutusele on tõenäoliselt suurem kui sellest tulenev keskkonna-, tervise-, või tarbijaohutusealane kasu kokku“.

               Delegeeritud direktiiviga uuendatakse osaliselt direktiivi 2011/65/EL IV lisas loetletud 27. erandit plii kasutamise kohta joodistes, elektriliste ja elektrooniliste komponentide ning trükkplaatide otsakatetes, elektrijuhtmete ühendustes, varjes ja varjestatud ühenduspesades, mida kasutatakse MRT-seadmetes. 27. erandi punktide a ja b vana sõnastus jääb muutmata ja see jääb sidusrühmade jaoks selguse huvides alles. Punktides c ja d lisatakse uus sõnastus, mis piirdub tegelikult vajalike kasutusviisidega.

               Erandi kehtivusaeg määratakse kindlaks kooskõlas artikli 5 lõike 2 esimese lõiguga. Nagu hindamises järeldati, õigustab asendusainete arengutase erandi uuendamist integreerimata MRT-poolide ning integreeritud poolidega MRT-seadmete puhul, kusjuures viimati nimetatud seadmed saab asendada varem. Erandi kehtivusaeg ei avalda eeldatavalt ebasoodsat mõju innovatsioonile.

               Õigusakt on delegeeritud direktiiv, nagu on ette nähtud direktiiviga 2011/65/EL, ning see vastab kõnealuse direktiivi artikli 5 lõike 1 punkti a asjaomastele nõuetele.

               Delegeeritud direktiivi eesmärk on aidata kaitsta inimeste tervist ja keskkonda ning ühtlustada elektri- ja elektroonikaseadmete siseturu toimimisega seotud sätteid; sel otstarbel lubatakse kasutada muidu keelatud aineid konkreetsel viisil kooskõlas RoHS-direktiiviga ning vastavalt selles sätestatud korrale direktiivi III ja IV lisa kohandamiseks teaduse ja tehnika arenguga.

               Delegeeritud direktiiv ei mõjuta ELi eelarvet.

               KOMISJONI DELEGEERITUD DIREKTIIV (EL) …/…,

               12.5.2022,

               millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL IV lisa seoses erandiga, milles käsitletakse plii kasutamist teatavates magnetresonantstomograafia seadmetes

               (EMPs kohaldatav tekst)

               EUROOPA KOMISJON,

               võttes arvesse Euroopa Liidu toimimise lepingut,

               võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes,
                  8
                eriti selle artikli 5 lõike 1 punkti a,

               ning arvestades järgmist:

               (1)Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisalda kõnealuse direktiivi II lisas loetletud ohtlikke aineid. Seda piirangut ei kohaldata teatavate erandiga hõlmatud kasutusviiside suhtes, mis on iseloomulikud meditsiiniseadmetele ning seire- ja kontrolliseadmetele ning mis on loetletud kõnealuse direktiivi IV lisas.

               (2)Elektri- ja elektroonikaseadmete kategooriad, mille suhtes kohaldatakse direktiivi 2011/65/EL, on loetletud kõnealuse direktiivi I lisas.

               (3)Plii on piiratud kasutusega aine, mis on kantud direktiivi 2011/65/EL II lisa loetellu.

               (4)Komisjon tegi delegeeritud direktiiviga 2014/7/EL
                  9
                erandi plii kasutamiseks joodistes, elektriliste ja elektrooniliste komponentide ning trükkplaatide otsakatetes, elektrijuhtmete ühendustes, varjes ja varjestatud ühenduspesades, mida kasutatakse teatavates meditsiinilistes magnetresonantstomograafia (edaspidi „MRT“) seadmetes (edaspidi „erand“), lisades need kasutusviisid direktiivi 2011/65/EL IV lisasse. Kõnealuse erandi kehtivusaeg pidi lõppema 30. juunil 2020.

               (5)Komisjon sai 12. detsembril 2018, st direktiivi 2011/65/EL artikli 5 lõikes 5 sätestatud tähtaja jooksul, taotluse erandi uuendamiseks (edaspidi „uuendamistaotlus“). Selle sätte kohaselt kehtib erand seni, kuni uuendamistaotluse kohta on tehtud otsus.

               (6)Uuendamistaotluse hindamine hõlmas konsultatsioone sidusrühmadega vastavalt direktiivi 2011/65/EL artikli 5 lõikele 7. Nende konsultatsioonide käigus laekunud märkused tehti spetsiaalsel veebisaidil üldsusele kättesaadavaks.

               (7)Uuendamistaotluse hindamisel, mis hõlmas tehnilist ja teaduslikku uuringut,
                  10
                jõuti järeldusele, et vana konstruktsiooniga MRT-seadmed sõltuvad pliid sisaldavatest MRT-komponentidest ning et nende ühilduvus uute pliivabade MRT-komponentidega on väga piiratud. Hindamisel jõuti ka järeldusele, et integreerimata MRT-poolide pliivabad mudelid on juba kättesaadavad. Kuid integreeritud poolidega MRT-seadmete puhul on pliivabade lahenduste väljatöötamiseks vajaliku tehnilise arengu ja heakskiitmismenetluse jaoks vaja lisaaega.

               (8)Plii kasutamine uue konstruktsiooniga integreerimata MRT-poolides ning tulevastes integreeritud poolidega pliivabades MRT-seadmetes tuleks konkreetsete kuupäevadega erandi kohaldamisalast välja jätta.

               (9)Erandi uuendamata jätmisel võivad MRT-seadmed enneaegselt kasutuks muutuda, kuna nende jaoks pole saada ühilduvaid komponente ega pole võimalik neid ümber konstrueerida. See võib kaasa tuua MRT-seadmete tarnelünga, mis võib omakorda halvendada patsientidele pakutavat arstiabi.

               (10)Asendamisest tulenev kahjulik üldmõju keskkonnale, tervisele ja tarbijaohutusele on tõenäoliselt suurem kui sellest tulenev üldine keskkonna-, tervise- ja tarbijaohutusealane kasu. Kõnealune erand on kooskõlas Euroopa Parlamendi ja nõukogu määrusega (EÜ) nr 1907/2006
                  11
                ning selle tegemisega ei nõrgendata seega nimetatud määruse kohast keskkonna- ja tervisekaitset.

               (11)Seetõttu on asjakohane erandit uuendada.

               (12)Selleks et tagada tervishoiuteenuste jaoks ühilduvad MRT-seadised ja anda aega pliivabade alternatiivide väljatöötamiseks, on asjakohane uuendada kõnealust erandit muudetud kohaldamisalaga maksimaalseks seitsmeks aastaks kuni 30. juunini 2027 kooskõlas direktiivi 2011/65/EL artikli 5 lõike 2 esimese lõiguga. Pidades silmas töökindla asendusaine leidmiseks jätkuvalt tehtavate pingutuste tulemusi, ei avalda kõnealuse erandi kestus tõenäoliselt innovatsioonile ebasoodsat mõju.

               (13)Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

               Artikkel 1

               Direktiivi 2011/65/EL IV lisa muudetakse vastavalt käesoleva direktiivi lisale.

               Artikkel 2

               1.Liikmesriigid võtavad käesoleva direktiivi järgimiseks vajalikud õigus- ja haldusnormid vastu ja avaldavad need hiljemalt [Väljaannete talitus, palun lisada kuupäev: viienda kuu viimane päev pärast käesoleva direktiivi jõustumist]. Nad edastavad kõnealuste normide teksti viivitamata komisjonile.

               Liikmesriigid kohaldavad kõnealuseid norme alates [Väljaannete talitus, palun lisada kuupäev: viienda kuu viimasele päevale järgnev päev pärast käesoleva direktiivi jõustumist].

               Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetavate põhiliste siseriiklike õigusnormide teksti.

               Artikkel 3

               Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

               Artikkel 4

               Käesolev direktiiv on adresseeritud liikmesriikidele.

               Brüssel, 12.5.2022

                     Komisjoni nimel

                     president
                     Ursula VON DER LEYEN

                     (1)

                        ELT L 174, 1.7.2011, lk 88.

                     (2)

                        Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet (ELT L 396, 30.12.2006, lk 1).

                     (3)

                        Loetelu on kättesaadav aadressil:
                  http://ec.europa.eu/environment/waste/rohs_eee/adaptation_en.htm
                  .

                     (4)

                        ELT L 4, 9.1.2014, lk 57‒58.

                     (5)

                        Uuringu lõpparuanne (18. pakett) on kättesaadav aadressil
                  https://op.europa.eu/en/publication-detail/-/publication/f44f2383-dd0a-11ea-adf7-01aa75ed71a1/language-en/format-PDF/source-146144383
                  .

                     (6)

                        Konsulteerimisperiood: 3. detsember 2019 ‒ 27. jaanuar 2020 (
                  https://rohs.exemptions.oeko.info/
                  ).

                     (7)

                        Nõutavate haldustoimingute loetelu on kättesaadav
                  komisjoni veebisaidil
                  . Iga delegeeritud õigusakti eelnõu menetlemise hetkeseisuga on võimalik tutvuda institutsioonidevahelises delegeeritud õigusaktide registris aadressil
                  https://webgate.ec.europa.eu/regdel/#/home
                  .

                     (8)

                        ELT L 174, 1.7.2011, lk 88.

                     (9)

                        Komisjoni delegeeritud direktiiv 2014/7/EL, 18. oktoober 2013 , millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL IV lisa seoses erandiga, mis käsitleb plii kasutamist joodistes, elektriliste või elektrooniliste komponentide ja trükkplaatide otsakatetes, elektrijuhtmete ühendustes, varjes ja varjestatud ühenduspesades, mida kasutatakse a) meditsiiniliste magnetresonantstomograafide magneti isotsentrist 1 m raadiuses asuvas magnetväljas, sealhulgas kõnealuses valdkonnas kasutatavates patsientide jälgimise seadmetes, ning b) tsüklotronimagnetite ning osakeste ravi valdkonnas osakeste voo ülekandeks ja suunamiseks kasutatavate magnetite välispinnast kuni 1 m kaugusel asuvas magnetväljas (ELT L 4, 9.1.2014, lk 57).

                     (10)

                  Study to assess seven exemption requests relating to Annex III and IV to Directive 2011/65/EU
                   („Uuring seitsme eranditaotluse hindamiseks seoses direktiivi 2011/65/EL III ja IV lisaga (18. pakett)“).

                     (11)

                        Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet, muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93 ja komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT L 396, 30.12.2006, lk 1).

    ---documentbreak---

               LISA

               Direktiivi 2011/65/EL IV lisa 27. kandesse lisatakse punktid c ja d:

                         c) integreerimata magnetresonantstomograafia poolides, mille kohta antakse esimest korda välja käesoleva mudeli vastavusdeklaratsioon enne [väljaannete talitus: käesoleva delegeeritud direktiivi ELTs avaldamise kuupäevale järgnev päev], või

                        d) magnetresonantstomograafia seadmetes, millel on integreeritud poolid, mida kasutatakse meditsiiniliste magnetresonantstomograafide magneti isotsentrist 1 m raadiuses asuvas magnetväljas, ning mille kohta antakse esimest korda välja vastavusdeklaratsioon enne 30. juunit 2024.

                        Kehtivusaeg lõpeb 30. juunil 2027.“